Diari Oficial de la Generalitat Valenciana


Sumari del DOGV 4365, del 25-10-2002 (2002/11018)

Concurs. Obres d'urbanització de l'avinguda de Barcelona, a Orpesa.
-------------------------------------------------------------------

### Dades del document

Número de DOGV
:   4365

Data del DOGV
:   25-10-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/11479


Data del document
:   16-10-2002

Organisme emissor
:   Diputacio Provincial de Castelló

Tipus de document
:   Concurs

Descriptors 

:   * Orpesa
    * contracte d'obres

Concurs. Obres d'urbanització de l'avinguda de Barcelona, a Orpesa. [2002/M11539]
  
Resolució de la Diputació Provincial de Castelló per la qual s'anuncia la contractació de les obres d'urbanització de l'avinguda de Barcelona a Orpesa.
  
Aprovat el projecte i plec de condicions economicoadministratives, que han de regir en la contractació de les obres d'urbanització de l'avinguda de Barcelona, a Orpesa, s'exposen al públic als efectes que puguen presentar-se les reclamacions que s'estimen pertinents.
  
Simultàniament i sense perjuí de les reclamacions que puguen presentar-se s'anuncia la següent contractació:
  
1) Entitat adjudicadora
  
a) Organisme: Diputació Provincial de Castelló.
  
b) Dependència que tramita els expedients: Secció de Planificació. Negociat d'Obres-Plans.
  
2) Objecte del contracte
  
El constituïx la realització de les obres d'urbanització de l'avinguda de Barcelona a Orpesa, amb un pressupost de 4.990.529,16 euros, conforme al projecte redactat per Samuel Marca Doménech i Carlos Garrido i els plecs de condicions aprovats a l'efecte. Garantia provisional 99.810,58 euros.
  
3) Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4) Obtenció de documentació i informació
  
a) Entitat: Diputació Provincial de Castelló.
  
b) Domicili: avinguda de la Vall d'Uixó, 25.
  
c) Codi postal i localitat: 12056 Castelló de la Plana.
  
d) Telèfons: 287 756 438 € 914 302 851 € 431 042 839.
  
e) Telefax: 702 283 641.
  
f) Data límit d'obtenció de documents i informació: fins a la data d'acabament del termini de presentació d'ofertes.
  
5) Presentació de les ofertes
  
a) Data límit de presentació: a les 13.00 hores del dia següent al dia en què es complisquen els 26 dies naturals, comptats a partir del següent al de la publicació de l'anunci de licitació, en l'últim butlletí dels corresponents al Diari Oficial de la Generalitat Valenciana o Butlletí Oficial de la Província de Castelló.
  
b) La documentació es presentarà en dos sobres tancats: sobre A, que contindrà la documentació general (personalitat jurídica, representació i altres justificants) i el B d'oferta econòmica i referències tècniques.
  
Estos dos sobres aniran firmats pel licitador o persona que el represente i s'emplenaran de la següent forma:
  
Sobre A
  
En l'anvers, figurarà la menció: «Documentació general per a la contractació mitjançant concurs amb procediment obert per a la realització de les obres de ..., presentada per ... (nom i cognoms o denominació social de l'empresa, domicili i telèfon)»
  
El seu contingut serà el següent:
  
A) Full en què conste el contingut del sobre, enunciat numèricament:
  
B) Document acreditatiu de la capacitat de les empreses.
  
B.1. Persones físiques:
  
- Fotocòpia del DNI o, si és procedent, del document que el substituïsca, degudament compulsades
  
B.2. Persones jurídiques:
  
- Escriptura de constitució i modificació, si és procedent, inscrites en el Registre Mercantil, quan este requisit fóra exigible conforme a la legislació mercantil que li siga aplicable.
  
Si no ho fóra: escriptura o document de constitució, de modificació, estatuts o acte fundacional, en què consten les normes per les quals es regula la seua activitat, inscrits, si és procedent, en el corresponent Registre Oficial.
  
- Fotocòpia de la targeta de codi d'identificació fiscal (CIF), degudament compulsada
  
B.3. Empreses no espanyoles d'estats membres de la Comunitat Europea.
  
Les empreses no espanyoles d'estats membres de la Comunitat Europea o signataris de l'Acord sobre l'Espai Econòmic Europeu s'acreditarà mitjançant la inscripció en els registres o presentació de certificats que s'indiquen en l'annex I del Reglament General de la Llei de Contractes de les Administracions Públiques, aprovat pel Reial Decret 1.098/2001, de 12 d'octubre.
  
Perquè estes empreses puguen acollir-se al que disposa l'article 25.2 de la LCAP hauran de complir el requisit de no trobar-se classificades, ni amb classificació suspesa o anul·lada.
  
B.4 Capacitat d'obrar de la resta d'empreses estrangeres.
  
La capacitat d'obrar de les empreses estrangeres no compreses en l'apartat anterior s'acreditarà mitjançant informe expedit per la Missió Diplomàtica Permanent o Oficina Consular d'Espanya del lloc del domicili de l'empresa, en la qual es faça constar, amb l'acreditació prèvia per l'empresa, que figuren inscrites en el registre local professional, comercial o anàleg o, si no n'hi ha, que actuen amb habitualitat en el tràfic local en l'àmbit de les activitats a què s'estén l'objecte del contracte.
  
En estos supòsits, a més, haurà d'acompanyar-se informe de la Missió Diplomàtica Permanent d'Espanya o de la Secretaria General de Comerç Exterior del Ministeri d'Economia sobre la condició d'estat signatari de l'Acord sobre Contractació Pública de l'Organització Mundial del Comerç, sempre que es tracte de contractes de quantia igual o superior a la prevista en els articles 135.1, 177.2 I 203.2 de la llei (publicitat DOCE) o, en cas contrari, l'informe de reciprocitat a què es referix l'article 23.1 de la llei.
  
B.5. Disposició comuna a les empreses estrangeres:
  
Les empreses estrangeres, comunitàries i no comunitàries, declaració de sotmetiment a la jurisdicció de tribunals i jutjats espanyols de qualsevol orde, per a totes les incidències que de manera directa o indirecta puguen sorgir del contracte, amb renúncia, si és procedent, al fur jurisdiccional estranger que puga correspondre al licitador.
  
B.6. Unions temporals d'empresaris.
  
En les unions d'empresaris, cada u d'ells haurà d'acreditar la seua personalitat i capacitat, acompanyant la documentació expressada en la present clàusula i indicant noms i circumstàncies dels qui constituïsquen la unió temporal, la participació de cada u d'ells, així com la designació d'un representant o apoderat únic de la unió, amb poders bastants per a exercir els drets i complir les obligacions que es deriven del contracte fins a l'extinció d'este, sense perjuí de l'existència de poders mancomunats que puguen atorgar les empreses per a cobraments i pagaments de quanties significatives i que assumixen el compromís de constituir-se formalment en unió temporal, en cas de resultar adjudicataris.
  
C. Poder i validació.
  
C.1. Poder.
  
Quan el licitador no actue en nom propi o es tracte de societat o persona jurídica haurà d'acompanyar-se poder notarial per a representar la persona o entitat en el nom de la qual actuarà davant de l'administració contractant.
  
C.2. Validació.
  
Els poders a què es referix l'apartat anterior hauran de validar-se prèviament pel secretari general de la corporació o funcionari habilitat.
  
C.3. DNI d'apoderats.
  
S'acompanyarà fotocòpia compulsada del DNI o, si és procedent, el document que el substituïsca de l'apoderat o apoderats.
  
D. Prova de no trobar-se sotmés a cap prohibició per a contractar amb l'administració:
  
Podrà realitzar-se per qualsevol d'estos mitjans:
  
a) Mitjançant testimoni judicial o certificat administratiu.
  
b) Declaració responsable atorgada davant d'una autoritat administrativa, notari públic o organisme professional qualificat, de no estar sotmés el licitador a cap de les prohibicions per a contractar establides en l'article 20 del TR de la LCAP.
  
Quan es tracte d'empreses d'estats membres de la Unió Europea i d'estats signataris de l'acord sobre l'espai econòmic europeu, i esta possibilitat estiga prevista en la legislació de l'estat respectiu, podrà també substituir-se per declaració responsable, atorgada davant d'una autoritat judicial.
  
E. Alta en IAE (impost d'activitats econòmiques) i últim rebut de pagament.
  
Fotocòpia compulsada de l'alta o de l'últim rebut del IAE, amb indicació de l'epígraf o epígrafs corresponents i classe (municipal, provincial o nacional).
  
F. Certificat acreditatiu de trobar-se al corrent en el compliment de les obligacions tributàries i amb la Seguretat Social:
  
Certificat o document acreditatiu que el contractista es troba al corrent en el compliment de les obligacions tributàries i de la Seguretat Social.
  
 No obstant això, els licitadors podran presentar una declaració responsable en què facen constar que l'empresa es troba al corrent del compliment de les obligacions tributàries i de la Seguretat Social, sense perjuí que durant el termini de presentació sol·liciten amb la major urgència el corresponent certificat de l'administració tributària i de la Seguretat Social, a fi de poder presentar-la dins del termini màxim de cinc dies hàbils, a què es referix l'article 79.2.B del TR de la LCAP.
  
G. Justificant d'haver constituït la garantia provisional.
  
H. Solvència econòmica i financera.
  
S'acreditarà per qualsevol dels mitjans a què es referix l'article 16 del TR de la LCAP:
  
I. Solvència tècnica.
  
S'acreditarà per qualsevol dels mitjans a què es referix l'article 17 del TR de la LCAP.
  
En les unions temporals d'empresaris cada u dels que la componen haurà d'acreditar la seua capacitat i solvència conforme als articles 15 i 17 de la llei i 9 a 16 del Reglament, acumulant-se a efectes de la determinació de la solvència de la unió temporal les característiques acreditades per a cada u dels integrants d'esta, sense perjuí del que per a la classificació s'establix en l'article 52 del Reglament.
  
 Als efectes previstos en els articles 15 a 20 de la llei, l'òrgan i la mesa de contractació podran demanar a l'empresari aclariments sobre els certificats i documents presentats o requerir-los per a la presentació d'altres documents complementaris, que haurà d'emplenar en el termini de cinc dies sense que puguen presentar-se després de declarades admeses les ofertes conforme al que disposa l'article 83.6 del Reglament
  
J. Els que acrediten la següent classificació del contractista.
  
Grup G, subgrup 4, categoria f.
  
Grup K, subgrup 6, categoria d.
  
Sobre B: «Oferta econòmica i referències tècniques».
  
En l'anvers del sobre figurarà la menció: «Proposició econòmica i referències tècniques per a la contractació de les obres de ....», presentada per ... (nom o denominació social, domicili i telèfon)».
  
L'oferta econòmica es presentarà ajustada el següent model de
  
Proposició
  
(Nom) ...., amb domicili a ...., carrer ..., número ..., codi postal ..., telèfon ..., fax ..., titular del NIF número ..., actuant en nom propi (o en representació de ..., amb NIF/CIF ..., i domicili a ...., carrer ..., número ...., codi postal ..., telèfon ..., fax ...) prenc part en el concurs convocat per la Diputació de Castelló, per a la realització de les obres de .., fent constar que conec el projecte i l'accepte, així com el plec de clàusules administratives que regix el dit contracte, proposant executar les obres amb subjecció a estos, pel preu de (número i lletra) ... euros i en el termini de ...:
  
...., ... de ... de 2001.
  
El licitador (firmat i rubricat).
  
- La documentació acreditativa dels criteris de selecció.
  
- Justificació, si és procedent, que l'empresa compte en la seua plantilla amb un nombre de treballadors minusvàlids no inferior al 2%.
  
c) Lloc de presentació: en la Secció de Planificació'Cooperació, Negociat d'Obres-Plans, de la Diputació de Castelló.
  
d) Termini durant el qual el licitador estarà obligat a mantindre la seua oferta: tres mesos des de l'obertura de les proposicions.
  
e) Admissió de variants: no s'admeten.
  
6) Obertura de les ofertes
  
A les noves dependències de la Diputació de Castelló, avinguda de la Vall d'Uixó número 25, de Castelló de la Plana, a les 09.30 hores del dia hàbil següent al dia d'acabament del termini de presentació d'ofertes, els sobres de la documentació exigida per a participar i a les 12.00 hores del dia hàbil següent els de l'oferta econòmica.
  
7) Altres informacions
  
No hi ha clàusula de revisió de preus, tenint en compte el reduït termini d'execució de les obres.
  
8) Despeses dels anuncis
  
Seran a compte de l'adjudicatari.